প্রাচীন মিশরের ইতিহাস
নীলনদের উপত্যকার উত্তর অংশের প্রাক রাজবংশীয় বসতির শাসনামল থেকে শুরু করে, খ্রিস্টপূর্ব ৩০ অব্দে রোম কর্তৃক মিশর বিজয় পর্যন্ত সময়কালকে প্রাচীন মিশর এবং এই সময়ের ইতিহাসকে প্রাচীন মিশরের ইতিহাস বলা হয়।আনুমানিক খ্রিস্টপূর্ব ৩২০০ অব্দে উচ্চ ও নিম্ন মিশর একত্রিত হয় এবং এই সময়ে ফেরাও রাজারা রাজত্ব করে। খ্রিস্টপূর্ব ৩৩২ অব্দে গ্রীক সম্রাট আলেকজান্ডার মিশর দখলের মাধ্যমে মিশরে মেসিডোনীয় রাজত্বের সূত্রপাত ঘটায়।